
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 929 

21 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση της αριθμ. 12984/25.5.1993 απόφασης 

του Νομάρχη Ανατολικής Αττικής. 1 

Απόκτηση Ελληνικής Ιθαγένειας του ομογενούς ΚΕ- 

ΝΤΙΟΥΛΙΤΣ ΒΛΑΔΙΜΗΡ κ.λπ. 2 

Συγχώνευση Ν.Π.Δ.Δ. ΚΑΠΗ που λειτουργούν στον 
Δήμο Πέτρας σε ένα με την επωνυμία «ΚΑΠΗ Δή¬ 
μου Πέτρας». 3 

Ψήφιση του Οργανισμού Εσωτερικής Υπηρεσίας του 
Παιδικού Σταθμού Κοινότητας Οίας, Ν. Κυκλάδων. 4 
Τροποποίηση της αριθ. 2172/22.4.1991 απόφασηςτου 

Νομάρχη Κυκλάδων. 5 

Ψήφιση Οργανισμού Εσωτερικής Υπηρεσίας της Δη¬ 
μοτικής Βιβλιοθήκης Ίου, Ν. Κυκλάδων. 6 

Τροποποίηση του Οργανισμού Εσωτερικής Υπηρε- 
σίαςτου ΚΑΠΗ του Δήμου Ερμούπολης, Ν. Κυκλά¬ 
δων. 7 

Τροποποίηση του Οργανισμού Εσωτερικής Υπηρε¬ 
σίας του Δημοτικού Λιμενικού Ταμείου Μυκόνου.. 8 


ΑΠΟΦΑΣΕΙΣ 

Αριθ. 65329/03 (1) 

Τροποποίηση της αριθμ. 12984/25.5.1993 απόφασης 
του Νομάρχη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 12984/25.5.1993 απόφαση του Νομάρχη 
Ανατολικής Αττικής, που δημοσιεύθηκε στο Φ.Ε.Κ. 431/ 
14.6.1993 τ.Β' και αφορά στη σύσταση στο Δήμο Νέας Ιω¬ 
νίας ιδίου Νομικού Προσώπου με την επωνυμία «13η Σχο¬ 
λική Επιτροπή Δήμου Νέας Ιωνίας» (3ο Γυμνάσιο, 6ο Ενι¬ 
αίο Λύκειο και Ιο ΤΕΕ Νέας Ιωνίας). 

2. Την παράγραφο 8 του άρθρου 9 του Ν. 2640/1998 
(Φ.Ε.Κ. 206/1998 τ.Α'). 

3. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11.2003 τ.Β'. «Μεταβίβαση αρμοδιοτήτων και εξου¬ 
σίας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γενικό 
Διευθυντή Περιφέρειας, στους προϊστάμενους των Διευ¬ 


θύνσεων Αυτοδιοίκησης - Αποκέντρωσης, Τοπικής Αυτο¬ 
διοίκησης και Διοίκησης Αν. Αττικής - Δυτ. Αττικής - Πει¬ 
ραιώς και στους Προϊσταμένους των τμημάτων των Διευ¬ 
θύνσεων αυτών». 

4. Την αριθμ. 288/2003, που αφορά τη τροποποίηση του 
Ν.Π. με την επωνυμία «13η Σχολική Επιτροπή Δήμου Νέ¬ 
ας Ιωνίας» (3ο Γ υμνάσιο, 6ο Ενιαίο Λύκειο και Ιο ΤΕΕ Νέ¬ 
ας Ιωνίας), αποφασίζουμε: 

Τροποποιούμε το άρθρο 1 της αριθμ. 12984/25.5.1993 
απόφασης του Νομάρχη Ανατολικής Αττικής ως εξής: 

1. Συστήνουμε στο Δήμο Νέας Ιωνίας του Νομού Αττι¬ 
κής Νομικό Πρόσωπο με την επωνυμία «13η Σχολική Επι¬ 
τροπή» η οποία περιλαμβάνει το 3ο Γ υμνάσιο και το 6ο 
Ενιαίο Λύκειο Νέας Ιωνίας. 

Κατά τα λοιπά ισχύει ως έχει η αριθμ 12984/25.5.1993 
απόφαση του Νομάρχη Ανατολικής Αττικής Κάλυψη δα¬ 
πάνης 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Νέας Ιωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

( 2 ) 

Απόκτηση Ελληνικής Ιθαγένειας του ομογενούς ΚΕΝΤΙ- 
ΟΥΛΙΤΣ ΒΛΑΔΙΜΗΡ κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Με την αριθμ. 1287/7.6.2004 απόφαση του Γενικού 
Γ ραμματέα Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του Ν. 2790/ 
2000 και του άρθρου 76 του Ν. 2910/2001 και τη σχετική 
περί μεταβίβασης αρμοδιοτήτων απόφαση του Γ ενικού 
Γ ραμματέα της Περιφέρειας Α.Μ.Θ., γίνεται δεκτή η από 
5.7.2001 αίτηση του ομογενούς ΚΕΝΤΙΟΥΛΙΤΣ ΒΛΑΔΙ- 
ΜΗΡτου ΒΛΑΔΙΜΗΡΟΥ, για απόκτηση Ελληνικής Ιθαγέ¬ 
νειας και εγκρίνεται ο εξελληνισμός του ονόματος του 
από ΒΛΑΔΙΜΗΡ σε ΒΛΑΔΙΜΗΡΟΣ. 

2. Με την αριθμ. 2255/7.6.2004 απόφαση του Γενικού 
Γραμματέα Περιφέρειας Ανατολικής Μακεδονίας - Θρά- 

κης, που εκδόθηκε σύμφωνα μετις διατάξειςτου Ν. 2790/ 
2000 και του άρθρου 76 του Ν. 2910/2001 και τη σχετική 
περί μεταβίβασης αρμοδιοτήτων απόφαση του Γενικού 
Γραμματέα της Περιφέρειας Α.Μ.θ., γίνεται δεκτή η από 
5.7.2001 αίτηση της ομογενούς ΚΕΝΤΙΟΥΛΙΤΣ ΣΟΦΙΑ του 
ΒΛΑΔΙΜΗΡΟΥ και του ανήλικου παιδιού της ΑΝΔΡΕΙ, για 
απόκτηση Ελληνικής Ιθαγένειας και εγκρίνεται ο εξελλη- 
νισμόςτου ονόματος του παιδιού της από ΑΝΔΡΕΙ σε ΑΝ- 
ΔΡΕΑΣ. 

Με εντολή Γενικού Γραμματέα Περιφέρειας 
Η Διευθύντρια 
Ε. ΚΛΑΔΟΥ 

-Φ- 

Αριθ. 2924 (3) 

Συγχώνευση Ν.Π.Δ.Δ. ΚΑΠΗ που λειτουργούν στον Δήμο 
Πέτρας σε ένα με την επωνυμία «ΚΑΠΗ Δήμου Πέ¬ 
τρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 203 του Π.Δ/τος 410/1995 
(Δ. Κ. Κ.). 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων, για 
την Τοπική Αυτ/ση και άλλες διατάξεις». 

3. Τις διατάξειςτου άρθρου 14του Ν. 2880/2001 (ΦΕΚ 
9Α/2001) και 

4. Τις διατάξειςτου άρθρου 27του Ν. 2081/1992 «Προ¬ 
σθήκη άρθρου 29 στο Ν. 1558/1985». 

5. Τηναριθμ. 2873/30.3.2000 απόφασή μας με την οποία 
συ στάθη κε το Ν ομικό Π ρόσωπο το υ Δή μου Πέτρας με την 
επωνυμία «Κέντρο Ανοικτής Προστασίας Ηλικιωμένων 
ΚΑΠΗ-Δ.Δ. Μηλιάς. 

6. Τηναριθμ. 2870/30.3.2000 απόφασή μας με την οποία 
συστάθηκετοΝομικόΠ ρόσωπο το υ Δή μου Πέτρας με την 
επωνυμία «Κέντρο Ανοικτής Προστασίας Ηλικιωμένων 
ΚΑΠΗ - Δ.Δ. Λόφου. 

7. Τηναριθμ. 3436/10.4.1997 απόφασή μας με την οποία 
συστάθηκετο Νομικό Πρόσωπο του Δήμου Πέτρας με την 
επωνυμία «Κέντρο Ανοικτής Προστασίας Ηλικιωμένων 
ΚΑΠΗ - Δ.Δ. Αγ. Δημητρίου». 

8. Την αριθ. 45/2004 απόφαση του Δημοτικού Συμβου¬ 
λίου Πέτρας περί συγχώνευσης πέντε Ν.Π.Δ.Δ. ΚΑΠΗ σε 
ένα με την επωνυμία «ΚΑΠΗ Δήμου Πέτρας». 

9. Την αριθ. 5631/26.7.2000, (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας «Περί ορισμού εισηγητών και μεταβίβαση 
εξουσίας υπογραφής «Με εντολή Γενικού Γραμματέα», 
αποφασίζουμε: 

1. Συγχωνεύουμε τα Ν.Π.Δ.Δ.: α) ΚΑΠΗ Δ.Δ. Μηλιάς, β) 
ΚΑΠΗ Δ.Δ. Λόφου, γ) ΚΑΠΗ Δ.Δ. Αγ. Δημητρίου, που λει¬ 
τουργούν στον Δήμο Πέτρας σ’ ένα ενιαίο Ν.Π.Δ.Δ. με την 
επωνυμία ΚΑΠΗ Δήμου Πέτρας. 

2. Σκοπός του Νομικού Προσώπου, που συνιστάται σ’ 
εφαρμογή προγράμματος εξωϊδρυματικής προστασίας 
υπερηλίκων, είναι η παροχή κοινωνικής προστασίας των 
ηλικιωμένων ατόμων του Δήμου ώστε αυτοί να παραμέ¬ 
νουν ενεργά μέλη ενταγμένα στην οικογένεια και στο Δήμο. 

3. Πόροι του Κέντρου Ανοικτής Προστασίας Ηλικιωμέ¬ 
νων Δήμου Πέτρας θα είναι: 

α) η ετήσια επιχορήγηση του Δήμου Πέτρας 

β) η επιχορήγηση και άλλη παροχή του κράτους είτε 
προς τον Δήμο Πέτρας είτε προς το νομικό πρόσωπο 


γ) κάθε είδους συνδρομές, εισφορές, δωρεές, κληρο¬ 
νομιές και κληροδοτήματα 

δ) έσοδα απάτην συμβολική χρηματική συμμετοχή των 
μελών που έχουν ανάγκη προστασίας 
ε) εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή υπηρεσιών 
στ) πρόσοδοι από την ίδια αυτού περιουσία και 
ζ) κάθε άλλη νόμιμη πρόσοδος. 

4. Το νέο συνιστώμενο νομικό πρόσωπο διοικείται από 
7μελές διοικητικό συμβούλιο, το οποίο απαρτίζεται από 
τους: α) τον εκάστοτε Δήμαρχο του Δήμου Πέτρας, ως 
Πρόεδρο, β) ένα (1) Δημοτικό Σύμβουλο προερχόμενο 
από κάθε διαμέρισμα και (από ένα μέλος του κάθε ΚΑΠΗ 
που θα ορίζεται με απόφαση του Δημοτικού Συμβουλίου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ραμματέα του. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Νέα μέλη του Διοικητικού Συμβουλίου ορίζονται, όταν 
λήξη η θητεία των παλιών ή όταν κατά τη διάρκεια της θη¬ 
τείας τους εκκενωθεί θέση για οποιοδήποτε λόγο. 

Μέχρι πληρώσεως οποιοσδήποτε κενούμενης θέσεως 
μέλους, το Διοικητικό Συμβούλιο λειτουργεί με την ελλιπή 
σύνθεσή του, που δεν μπορεί να είναι κατώτερη από τον 
αριθμό που απαιτείται για απαρτία. 

5. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε αρχής από τον Πρόεδρο του Διοικη¬ 
τικού Συμβουλίου και στην περίπτωση που αυτός απου¬ 
σιάζει ή κωλύεται από τον Αντιπρόεδρο. 

6. Με την απόφαση αυτή δεν προκαλείται δαπάνη στον 
προϋπολογισμό του Δήμου του οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 7 Απριλίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 4761 (4) 

Ψήφιση του Οργανισμού Εσωτερικής Υπηρεσίας του 
Παιδικού Σταθμού Κοινότητας Οίας, Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις: 

α) του άρθρου 12 του Ν. 1188/1981 όπως τροποποιή¬ 
θηκε με την παρ. 5 του άρθρου 8 του Ν. 2307/1995. 
β) των Π.Δ./των 276/1985, 92/1989 και 50/2001. 
γ) του άρθρου 9 Ν. 2503/1997. 

δ) των άρθρων 203 σε συνδυασμό μετις όμοιες του άρ¬ 
θρου 198 παρ.3του Π.Δ. 410/1995. 
ε) του άρθρου 12 Ν. 2880/2001 (ΦΕΚ9/Α/30.1.2001). 

2. Την 3/2004 απόφαση του απόφαση του Κοινοτικού 
Συμβουλίου Οίας. 

3. Την 38/2004 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 15/2004, αποφασίζουμε: 

Επικυρώνουμε την 3/2004 απόφαση του Κοινοτικού 
Συμβουλίου Οίας με την οποία ψηφίζεται ο Οργανισμός 
Εσωτερικής Υπηρεσίας αυτού ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΠΑΙΔΙΚΟΥ 
ΣΤΑΘΜΟΥ ΚΟΙΝΟΤΗΤΑΣ ΟΙΑΣ 

ΑΡΘΡΟ 1 

ΔΙΟΙΚΗΣΗ 

Οι υπηρεσίες του Παιδικού Σταθμού αποτελούνται από 
δύο βασικές υπηρεσίες, την υπηρεσία Διοικητικού και Οι¬ 
κονομικής Διαχείρισης και την υπηρεσία Διαπαιδαγώγη¬ 
σης και Διατροφής των παιδιών. 

Οι υπηρεσίες αυτές τελούν υπό την ανωτάτη Διοίκηση 
του Προέδρου του Διοικητικού Συμβουλίου του Νομικού 
Προσώπου και το προσωπικό τους υπό τις εντολές του, 
εφαρμοζομένων ανάλογα των διατάξεων του Δημοτικού 
και Κοινοτικού Κώδικα (άρθρο 114του Π.Δ. 410/1995). 

ΑΡΘΡΟ 2 

ΣΥΓΚΡΟΤΗΣΗ ΥΠΗΡΕΣΙΩΝ 

Με σκοπό την, υπό τους καλύτερους δυνατούς όρους, 
εκπλήρωση της αποστολής του Παιδικού Σταθμού, οι πιο 
πάνω υπηρεσίες συγκροτούνται σε μια Γραμματεία με τα 
εξής επί μέρους λειτουργικά τμήματα. 

Τμήμα Διοίκησης και Οικονομικής Διαχείρισης. 

Τμήμα Διαπαιδαγώγησης και Διατροφής των παιδιών. 

Της Γραμματείας προΐσταται ο Πρόεδρος του Διοικητι¬ 
κού Συμβουλίου. 

Για την καλύτερη λειτουργικότητα του Σταθμού, ορίζε¬ 
ται προϊστάμενος των υπηρεσιών του ένας υπάλληλος 
των κλάδων Βρεφονηπιοκομίας ή Νηπιαγωγών. 

ΑΡΘΡΟ 3 

ΟΡΓΑΝΩΣΗ - ΣΥΝΘΕΣΗ ΚΑΙ ΔΙΑΒΑΘΜΙΣΗ ΠΡΟΣΩΠΙ¬ 
ΚΟΥ 

Η οργανική σύνθεση των θέσεων του προσωπικού του 
Παιδικού Σταθμού με δεδομένη τη δυναμικότητα των 30 
νηπίων τουλάχιστον είναι η ακόλουθη: 

1. Α. ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

ΚΑΤΗΓΟΡΙΑ ΤΕ 

(1) Μία (1) θέση ΤΕ9 Βρεφονηπιοκόμων με διαβάθμιση 
Δ-Α. 

(2) Μία (1) θέση κλάδου ΤΕ16 Νηπιαγωγών με διαβάθ- 
μιση Δ-Α. 

ΚΑΤΗΓΟΡΙΑ ΥΕ 

(1) Μία (1) θέση κλάδου ΥΕ14 βοηθητικού προσωπικού 
με διαβάθμιση Ε-Β. 

(2) Μία (1) θέση κλάδου ΥΕ16 προσωπικού καθαριότη¬ 
τας με διαβάθμιση Ε-Β. 

Β. ΕΚΤΑΚΤΟ ΠΡΟΣΩΠΙΚΟ 

Μία (1) θέση κλάδου ΤΕ16 Νηπιαγωγών με διαβάθμιση 
Δ-Α ή ΔΕ 8 Βοηθών Βρεφοκόμων Παιδοκόμων με διαβάθ- 
μιση Δ-Α. 

2. Γ ια τον τρόπο και τα προσόντα διορισμού, τις υπο¬ 
χρεώσεις και τα δικαιώματα του προσωπικού εφαρμόζο¬ 
νται κατ’ αναλογία οι διατάξεις του Κώδικα Δημοτικών και 
Κοινοτικών Υπαλλήλων (Ν. 1188/81) και οι εκάστοτε ισχύ- 
ουσες διατάξεις νόμων, αποφάσεων και εγκυκλίων διατα¬ 
γών που ισχύουν για το προσωπικό των ΟΤΑ. 

ΑΡΘΡΟ 4 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Τα αντικείμενα και οι αρμοδιότητες του προσωπικού, 
εκτός από τα καθήκοντα που προβλέπονται λόγω θέσε- 
ως, είναι και τα παρακάτω ειδικά καθήκοντα. 

α) Προϊστάμενος Υπηρεσιών. 

Χρέη προϊσταμένου ασκεί ένας υπάλληλος των κλάδων 
Βρεφονηπιοκομίας και Νηπιαγωγών, που ορίζεται με 
απόφαση του Υπηρεσιακού Συμβουλίου, σύμφωνα με τις 
ισχύουσες εκάστοτε διατάξεις περί ορισμού προϊσταμέ¬ 
νων Δ/νσεων, Τμημάτων κ.λπ., στους ΟΤΑ. 

Σε περίπτωση που δεν έχει ορισθεί προϊστάμενος από 


το Υπηρεσιακό Συμβούλιο και μέχρι να ορισθεί, καθήκο¬ 
ντα προϊσταμένου ασκεί ο αρχαιότερος υπάλληλος από 
τους προαναφερόμενους κλάδους. 

Τα καθήκοντα του προϊσταμένου είναι: 

(1) Προΐσταται όλωντωνυπαλλήλωντου Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί δε και συντονίζει το έργο τους, 
ανάλογα προς τις ανάγκες που ανακύπτουν κάθε φορά. 

(2) Τηρείτο Μητρώο και τους ατομικούς υπηρεσιακούς 
φακέλους του προσωπικού και φροντίζει για την καταχώ- 
ρηση των υπηρεσιακών, βαθμολογικών και μισθολογικών 
μεταβολών, την έκδοση των σχετικών αποφάσεων που 
αναφέρονται στις μεταβολές αυτές και την προώθηση 
της διαδικασίας σύνταξης των ετήσιων υπηρεσιακών εκ¬ 
θέσεων του προσωπικού. 

Τηρεί βιβλίο κανονικών και αναρρωτικών αδειών του 
προσωπικού. 

(3) Συγκαλεί, τουλάχιστον μια φορά το μήνα, το προσω¬ 
πικό του Σταθμού, για συζήτηση και ενημέρωση σε γενι¬ 
κότερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

(4) Συντάσσει και διεκπεραιώνει την εμπιστευτική αλλη¬ 
λογραφία του Σταθμού καθώς επίσης και την υπόλοιπη 
αλληλογραφία τούτου, εφ’ όσον για την τελευταία αυτή 
περίπτωση δεν υπηρετεί υπάλληλος του κλάδου Διοικητι¬ 
κού, ή υπηρετεί μεν, αλλά απουσιάζει ή κωλύεται. 

(5) Υπογράφει κάθε έγγραφο για το οποίο έχει εξουσιο¬ 
δοτηθεί από το Διοικητικό Συμβούλιο. 

(6) Τηρεί τη σφραγίδα του Σταθμού και το Αρχείο της 
Εμπιστευτικής Αλληλογραφίας. 

(7) Κρατεί τα κλειδιά του Σταθμού και είναι υπεύθυνος 
για το άνοιγμα και το κλείσιμό του. 

(8) Κρατεί το ένα από τα δύο κλειδιά της αποθήκης (το 
άλλο κρατείται από τον αρμόδιο διαχειριστή υλικού). 

(9) Απασχολεί τα παιδιά, σύμφωνα με το ημερήσιο πρό¬ 
γραμμα απασχόλησης, μέχρι τέσσερις ώρες, από το κα¬ 
θημερινό ωράριο εργασίας του, όταν στο Σταθμό υπηρε¬ 
τεί υπάλληλος του κλάδου Διοικητικού και σε περίπτωση 
που δεν υπηρετεί τέτοιος υπάλληλος ή υπηρετεί μεν, αλ¬ 
λά αυτός απουσιάζει ή κωλύεται, μέχρι δύο ώρες από το 
κανονικό του ωράριο. 

(10) Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

(11) Κατευθύνει το προσωπικό καθαριότητας - βοηθητι¬ 
κών εργασιών ως προς την σωματική καθαριότητα των 
νηπίων. 

(12) Επιβλέπει την καθαριότητα του Σταθμού και φρο¬ 
ντίζει για τη σωστή λειτουργία του καθώς και για την 
έγκαιρη παρασκευή του φαγητού. 

(13) Συνεργάζεται με τον υπάλληλο του κλάδου Διοικη¬ 
τικού και το Διοικητικό Συμβούλιο, για την κατάρτιση του 
ετήσιου προϋπολογισμού εσόδων και εξόδων του Σταθ¬ 
μού καθώς επίσης και του απολογισμού του. 

(14) Επιμελείται για τον εφοδιασμό του Σταθμού, που 
πραγματοποιείται από τον υπάλληλο του κλάδου Διοικη¬ 
τικού , όσον αφορά τα αναγκαία τρόφιμα και λοιπά είδη και 
υλικά καθώς και για την καλή φύλαξη, συντήρηση και διά¬ 
θεση αυτών. 

Η προμήθεια του παιδαγωγικού υλικού γίνεται από κοι¬ 
νού με τον παραπάνω υπάλληλο. 

(15) Ενημερώνει το προσωπικό των κλάδων Βρεφονη¬ 
πιοκομίας ή Νηπιαγωγών για τα εισερχόμενα, κάθε φορά, 
έγγραφα, στο Σταθμό, ώστε το προσωπικό αυτό να είναι 
σε θέση να τον αναπληρώνει, σε περίπτωση απουσίας ή 
κωλύματος του. 

Παρόμοια ενημέρωση γίνεται και στο λοιπό προσωπικό 
του Σταθμού, όπου τούτο επιβάλλεται. 

(16) Παρίσταται στις συνεδριάσεις του Διοικητικού Συμ¬ 
βουλίου, ως εισηγητής χωρίς ψήφο. Εισηγείταιτα θέματα 
της ημερήσιας διάταξης, που καταρτίζεται από τον Πρό¬ 
εδρο του Διοικητικού Συμβουλίου με τη σύμπραξή του, 
και εκφέρει γνώμη για κάθε ένα από αυτά, που καταχω- 
ρείται στα πρακτικά. 

(17) Φροντίζει για την πιστή εφαρμογή της κείμενης νο¬ 
μοθεσίας, του Κανονισμού Λειτουργίας του Σταθμού, των 
εγκυκλίων διαταγών και οδηγιών των προϊσταμένων υπη¬ 
ρεσιών και για την πιστή εκτέλεση των αποφάσεων του Δι¬ 
οικητικού Συμβουλίου. 

(18) Είναι υπεύθυνος για τηντήρηση του εκπαιδευτικού 
προγράμματος. 

(19) Φροντίζει για την εσωτερική τάξη του Σταθμού και 
για κάθε σημειούμενη παράβαση ή ανωμαλία υποχρεού- 
ται ν’ αναφέρει στο Διοικητικό Συμβούλιο. 

(20) Συγκαλεί, ύστερα από απόφαση του Διοικητικού 
Συμβουλίου, συγκέντρωση γονέων και κηδεμόνων, του¬ 
λάχιστον δύο φορές το χρόνο, στην οποία παρευρίσκεται 
οπωσδήποτε ο ίδιος, ένα από τα μέλη του Διοικητικού 
Συμβουλίου, οι υπάλληλοι των κλάδων Βρεφονηπιοκο- 
μίας ή Νηπιαγωγών και αν το επιθυμούν, ο γιατρός του 
Σταθμού και το λοιπό προσωπικό αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονέων και κηδεμόνων και Διοίκησης, για λει¬ 
τουργικά θέματα του Σταθμού, η ενημέρωσή τους σε ότι 
αφορά τη ψυχοσωματική υγεία των παιδιών τους και η 
υποβοήθησή τους στο έργο του προσωπικού για την προ¬ 
αγωγή της αυτοεξυπηρέτησης των παιδιών τους. 

(21) Τηρεί και φυλάσσει τα παρακάτω βιβλία: 

(α) Το Βιβλίο παρουσίας προσωπικού. 

(β) Το Βιβλίο εμπιστευτικού πρωτοκόλλου. 

(γ) Το Βιβλίο παρατηρήσεων μελών Διοικητικού Συμ¬ 
βουλίου. 

(δ) Το Βιβλίο διδαχθείσης ύλης. 

Στο τελευταίο βιβλίο καταχωρούν και υπογράφουν κα¬ 
θημερινά, τόσο ο ίδιος όσο και οι υπάλληλοι των κλάδων 
Βρεφονηπιοκομίας ή Νηπιαγωγών, τη διδαχθείσα ύλη. 

(22) Συνυπογράφει με το διαχειριστή τα δελτία εισαγω¬ 
γής υλικού. 

(23) Υπογράφει τις μισθοδοτικές καταστάσεις των απο¬ 
δοχών του προσωπικού οι οποίες συντάσσονται από τον 
υπάλληλο του Διοικητικού κλάδου. 

(24) Παρακολουθεί και ελέγχει σε τακτά χρονικά δια¬ 
στήματα τα βιβλία διοίκησης και διαχείρισης και τα λοιπά 
παραστατικά στοιχεία που τηρεί ο υπάλληλος του Διοικη¬ 
τικού κλάδου. 

(25) Ασκεί όλα τα καθήκοντα του υπαλλήλου του Διοι¬ 
κητικού κλάδου σε περίπτωση που στο Σταθμό δεν υπη¬ 
ρετεί τέτοιος υπάλληλος ή υπηρετεί μεν, αλλά απουσιά¬ 
ζει ή κωλύεται. 

(26) Εκτελεί ακόμα και κάθε άλλη εργασία σε περίπτω¬ 
ση έκτακτης ανάγκης. 

(27) Όταν στο Σταθμό δεν υπηρετεί προϊστάμενος ή 
υπηρετεί μεν, αλλά απουσιάζει ή κωλύεται, όλα τα παρα¬ 
πάνω καθήκοντα ασκεί ο νόμιμος αναπληρωτής του. 

β) Υπάλληλοι των κλάδων Βρεφονηπιοκομίας ή Νηπια¬ 
γωγών. 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 


Εισηγούνται στον προϊστάμενο του Σταθμού για τον 
έγκαιρο εφοδιασμό των αιθουσών μετά απαιτούμενα είδη 
και ευθύνονταιγιατην είσοδο του κάθε ατόμου σ’ αυτές. 

Επιβλέπουν για την τακτοποίηση των επίπλων και τον 
κατάλληλο αερισμό των αιθουσών. 

Παραλαμβάνουντα νήπια από τους γονείς ή κηδεμόνες 
τους. 

(5) Απασχολούν τα παιδιά, σύμφωνα με το ημερήσιο 
πρόγραμμα απασχόλησης. 

(6) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

(7) Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

(8) Παρακολουθούν τη διανομή του φαγητού στα παι¬ 
διά, που πραγματοποιείται από το βοηθητικό προσωπικό 
-μαγειρείου και το προσωπικό βοηθητικών εργασιών και 
φροντίζουν τα παιδιά κατά την ώρα του φαγητού τους. 

(9) Διατηρούν επαφή με τους γονείς ή κηδεμόνες και 
τους ενημερώνουν για τη συμπεριφορά και τη ψυχοσω¬ 
ματική υγεία των παιδιών τους. 

(10) Βοηθούν τον προϊστάμενο κατά τις ώρες που δεν 
ασχολούνται με τα παιδιά, στη διοικητική και διαχειριστι¬ 
κή εργασία, σε περίπτωση που δεν υπηρετεί υπάλληλος 
του κλάδου Διοικητικού, ή υπηρετεί μεν, αλλά απουσιάζει 
ή κωλύεται. 

(11) Φροντίζουν για την ικανοποίηση των ατομικών και 
σωματικών αναγκών των νηπίων (καθαριότητα, διατροφή 
κλπ). 

(12) Εκτελούν ακόμα και κάθε άλλη εργασία σε περί¬ 
πτωση έκτακτης ανάγκης, με υπόδειξη του προϊσταμέ¬ 
νου. 

γ) Υπάλληλος του κλάδου Διοικητικού. 

(1) Εκτελεί χρέη Γραμματέα στο Διοικητικό Συμβούλιο 
του Σταθμού και καταχωρεί τις αποφάσεις, που λαμβάνο- 
νται απ’ αυτό, στο βιβλίο πρακτικών του. 

(2) Ενημερώνει κάθε μέρα τον προϊστάμενο για τα πα¬ 
ρόντα στο Σταθμό παιδιά. 

(3) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, καθώς καιτη λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

(4) Εκδίδει και συνυπογράφει με τον Πρόεδρο του Διοι¬ 
κητικού Συμβουλίου τις διπλότυπες αποδείξεις είσπρα¬ 
ξης· 

(5) Εκδίδει και συνυπογράφει με τον προϊστάμενο τα 
δελτία εισαγωγής υλικού. 

(6) Εκδίδει και συνυπογράφει με τον προϊστάμενο τα 
δελτία εισαγωγής τροφίμων και λοιπών υλικών. 

(7) Συντάσσει και προσυπογράφει τις μισθοδοτικές κα¬ 
ταστάσεις του πάσης φύσεως προσωπικού του Σταθμού. 

(8) Συνεργάζεται με τον προϊστάμενο για τον καθορισμό 
της ποσότητας των αναγκαίων τροφίμων και λοιπών υλι¬ 
κών. 

(9) Τηρεί και φυλάσσει όλα τα διοικητικά και διαχειρι¬ 
στικά βιβλία, εκτός εκείνων που τηρεί ο προϊστάμενος. 

(10) Καταχωρεί, κάθε μέρα, στα διαχειριστικά βιβλία, τις 
εισαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά, ευθυνόμενος για την καλή τήρηση 
και έγκαιρη καταχώρηση στα βιβλία αυτά των απαιτού με¬ 
νών εγγραφών και παρακολουθεί την κίνηση του χρηματι¬ 
κού υπολοίπου προς αποφυγή υπερβάσεων. 

(11) Εκδίδει και συνυπογράφει, μετον Πρόεδρο, τα χρη¬ 
ματικά εντάλματα πληρωμής των δαπανών. 

(12) Είναι υπεύθυνος για τη συγκέντρωση των παρα¬ 
στατικών στοιχείων της διαχείρισης και τη φύλαξη και τα¬ 
ξινόμηση των δικαιολογητικών εισπράξεων και πληρω¬ 
μών έτσι που να είναι ευχερής ο έλεγχος σε οποιοδήποτε 
χρόνο. 

(13) Ασχολείται με την εκκαθάριση κάθε δαπάνης, ελέγ¬ 
χει τη νομιμότητα των δικαιολογητικών και των άλλων πα¬ 
ραστατικών στοιχείων. 

(14) Παραλαμβάνει, παρουσία του προϊσταμένου, τα 
τρόφιμα και τα υλικά, αφού προηγουμένως τα ζυγίσει και 
φροντίζει στη συνέχεια για την αποθήκευσή τους. 

(15) Τηρείτο ένα από τα δύο κλειδιά της αποθήκης. 

(16) Συνεργάζεται με τον προϊστάμενο για την κατάρτι¬ 
ση του προϋπολογισμού εσόδων και εξόδων καθώς και 
τον απολογισμό του Σταθμού, τα δικαιολογητικά του 
οποίου φροντίζει να υποβάλει όπου ο νόμος ορίζει, μετά 
την έκδοση των σχετικών αποφάσεων του Διοικητικού και 
Κοινοτικού Συμβουλίου. 

(17) Τηρείτο πρωτόκολλο των εισερχομένων και εξερ- 
χόμενων εγγράφων. 

(18) Παραλαμβάνει την αλληλογραφία την οποία θέτει 
υπόψη του προϊσταμένου καιτου Προέδρου του Δ.Σ., και 
συντάσσει τα πάσης φύσεως έγγραφα, εκτός της εμπι- 
στευτικής αλληλογραφίας, τα δακτυλογραφεί και φροντί¬ 
ζει για την ταχεία διεκπεραίωσή τους, μετά την υπογραφή 
τους. Δακτυλογραφεί επίσης τις αποφάσεις του Διοικητι¬ 
κού Συμβουλίου, αντίγραφα των οποίων φροντίζει να 
αποσταλούν, όπου ο νόμος ορίζει. 

(19) Τηρείτο αρχείο του Σταθμού, την κείμενη νομοθε¬ 
σία, τον Κανονισμό Λειτουργίας του Σταθμού καιτις εγκύ¬ 
κλιες οδηγίες των προϊσταμένων υπηρεσιών, πλην του 
αρχείου της εμπιστευτικής αλληλογραφίας. 

(20) Εκτελεί κάθε εξωτερική εργασία του Σταθμού. 

(21) Είναι υπεύθυνος και υπόλογος για το πάσης φύσε¬ 
ως υλικό του Σταθμού. 

(22) Εκτελεί κάθε άλλη εργασία σε περίπτωση έκτακτης 
ανάγκης, με υπόδειξη του προϊσταμένου. Σε περίπτωση 
που δεν υπηρετεί στο Σταθμό υπάλληλος του κλάδου Δι¬ 
οικητικού, ή υπηρετεί μεν, αλλά απουσιάζει ή κωλύεται, τα 
καθήκοντά του ασκεί ο προϊστάμενος ή ο νόμιμος ανα¬ 
πληρωτής του. 

δ) Υπάλληλος του κλάδου Μαγείρου 

(1) Παραλαμβάνει από το διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

(2) Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοστο- 
λόγιο και διαιτολόγιο. 

(3) Φροντίζει για το σερβίρισμα του προγεύματος και 
του μεσημβρινού φαγητού. 

(4) Είναι αποκλειστικά υπόλογος γιατα μαγειρικά σκεύη 
και λοιπά είδη εστιάσεως που παραλαμβάνει από τον δια¬ 
χειριστή και οφείλει να φροντίζει για την καλή συντήρηση 
και καθαριότητα αυτών, καθώς καιτου χώρου του μαγει¬ 
ρείου, ευθυνόμενος για κάθε απώλεια ή αδικαιολόγητη 
καταστροφή τους. 

(5) Φροντίζει για την έγκαιρη τακτοποίηση των προμη- 
θευόμενωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας στο χώρο αυτό. 

(6) Σε όλες τις παραπάνω εργασίες βοηθείται από το 
προσωπικό των βοηθητικών εργασιών με υπόδειξη του 
προϊσταμένου. 


(7) Εκτελεί και κάθε άλλη εργασία τόσο ο ίδιος όσο και 
ο βοηθός του, σε περίπτωση έκτακτης ανάγκης, με υπό¬ 
δειξη του προϊσταμένου. 

(8) Σε περίπτωση που δεν υπηρετεί υπάλληλος του Δι¬ 
οικητικού κλάδου, κρατεί το δεύτερο κλειδί της αποθή¬ 
κης. 

ε) Υπάλληλος βοηθητικών εργασιών. 

(1) Βοηθά το μάγειρα στην προετοιμασία του φαγητού 
των παιδιών. 

(2) Φροντίζει για τη διανομή του φαγητού, παρευρίσκε- 
ται στο χώρο της τραπεζαρίας και βοηθά τους Βρεφονη¬ 
πιοκόμους και Νηπιαγωγούς, καθ’ όλη τη διάρκεια του 
φαγητού των παιδιών. 

(3) Φροντίζει μετά το τέλος φαγητού, για τη συγκέ¬ 
ντρωση και μεταφορά στο χώρο του μαγειρείου των ει¬ 
δών εστιάσεως και βοηθά το μάγειρα στον καθαρισμό 
τους. 

(4) Βοηθά, εφόσον παρίσταται ανάγκη, στην προετοι¬ 
μασία των παιδιών για την αποχώρησή τους από το Σταθ¬ 
μό. 

(5) Σε περίπτωση που δεν υπηρετεί στο Σταθμό υπάλ¬ 
ληλος του κλάδου μαγείρου, ή υπηρετεί μεν, αλλά απου- 
σιάζειή κωλύεται, εκτελεί καιτα καθήκοντατου μαγείρου, 
μέχρι την πρόσληψη εκτάκτου υπαλλήλου προς αναπλή- 
ρωση του κωλυομένου ή ασθενούντος. 

(6) Επιλαμβάνεται της καθαριότητας των νηπίων του 
Παιδικού Σταθμού. 

(7) Εκτελεί και κάθε άλλη εργασία σε περίπτωση έκτα¬ 
κτης ανάγκης, με υπόδειξη του προϊσταμένου. 

στ) Υπάλληλος καθαριότητας. 

(1) Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού, εκτός εκείνων 
του μαγειρείου και της αποθήκης. 

(2) Σε περίπτωση κωλύματος ή ασθένειας του υπαλλή¬ 
λου που έχει ορισθεί να εκτελεί καθήκοντα υπαλλήλου 
βοηθητικών εργασιών, εκτελεί και τα καθήκοντα του 
υπαλλήλου βοηθητικών εργασιών προς αναπλήρωση του 
κωλυομένου ή ασθενούντος. 

(3) Εκτελεί και κάθε άλλη εργασία σε περίπτωση έκτα¬ 
κτης ανάγκης, με υπόδειξη του προϊσταμένου. 

ΑΡΘΡΟ 5 

ΛΕΙΤΟΥΡΓΙΑ 

Ο τρόπος λειτουργίας κάθε τμήματος κα τομέα δρα¬ 
στηριότητας στις ιδιαίτερες λεπτομέρειες, εκτός από τα 
οριζόμενα από την ισχύουσα νομοθεσία και τον οργανι¬ 
σμό αυτό, καθορίζονται με τον ειδικό Κανονισμό Διοίκη¬ 
σης, Διαχείρισης και Λειτουργίας του Σταθμού. 

ΑΡΘΡΟ 6 

ΙΣΧΥΣ 

Η ισχύς αυτού του οργανισμού αρχίζει από τις δημοσί¬ 
ευσής του στην Εφημερίδα της Κυβερνήσεως. 

ΑΡΘΡΟ 7 

(ΑΚΡΟΤΕΛΕΥΤΙΟ) ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης θα προκληθεί 
συνολική δαπάνη σε βάροςτου προϋπολογισμού του Παι¬ 
δικού Σταθμού, για να καλυφθούν οι αποδοχές του προ¬ 
σωπικού, που υπολογίζεται στο ποσόντων 50,000 ευρώ, 
το οποίο θα βαρύνει τους ΚΑ 05/111.1 & ΚΑ 15/111.1 του 
σκέλους των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 10 Ιουνίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5567 (5) 

Τροποποίηση της αριθ. 2172/22.4.1991 απόφασης του 
Νομάρχη Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: των άρθρων 206-213του Π.Δ. 410/1995 
(Δ.Κ.Κ.). 

2. Τις όμοιες του Ν. 2503/1997 «Διοίκηση, οργάνωση, στε- 
λέχωση της Περιφέρειας και άλλες διατάξεις» (Φ.Ε.Κ. 107/Α). 

3. Τις όμοιες του Ν. 2539/1997 «Συγκρότηση της πρω¬ 
τοβάθμιας Τοπικής Αυτοδιοίκησης (Φ.Ε.Κ. 244/Α). 

4. Την αριθ. 2172/22.4.1991 απόφαση του Νομάρχη Κυ¬ 
κλάδων με την οποία συστάθηκε ο Σύνδεσμος Κοινοτήτων 
Ποσειδωνίας - Φοίνικα - Γ αλησσά Σύρου για την κοινή εκτέ¬ 
λεση έργου παραγωγής ύδατος. (Φ.Ε.Κ. 335/Β/ 20.5.1991) 
όπως τροποποιήθηκε με την 8446/29.6.1994 απόφαση του 
Νομάρχη Κυκλάδων με την οποία διευρύνθηκε ο σκοπός 
του ανωτέρω Συνδέσμου Κυκλάδων και ως προς την δια¬ 
χείριση των απορριμμάτων (Φ.Ε.Κ. 581/Β/26.7.1994). 

5. Τις 71 και 82/2004 αποφάσεις των Δημοτικών Συμ¬ 
βουλίων Άνω Σύρου και Ποσειδωνίας αντίστοιχα για την 
τροποποίηση της συστατικής πράξης του Συνδέσμου των 
πρώην Κοινοτήτων Ποσειδωνίας - Φοίνικα - Γαλησσά, 
αποφασίζουμε: 

Επικυρώνουμε τις 71 και 82/2004 αποφάσεις των Δημο¬ 
τικών Συμβουλίων Άνω Σύρου και Ποσειδωνίας και τρο¬ 
ποποιούμε την 2172/22.4.1991 απόφαση του Νομάρχη 
Κυκλάδων όπως τροποποιήθηκε με την 8446/26.9.1994 
όμοιά της ως κατωτέρω: 

1. Ως προς το όνομα του Συνδέσμου, σε Σύνδεσμο Δή¬ 
μων Ποσειδωνίας - Άνω Σύρου. 

2. Ως προς το σκοπό του Συνδέσμου ο οποίος είναι η 
κοινή εκτέλεση από τους Δήμους Ποσειδωνίας και Άνω 
Σύρου, έργων - εργασιών και προμηθειών και η διαχείρι¬ 
ση αυτών, για την από κοινού αντιμετώπιση και επίλυση 
των αντιστοίχων αναγκών των δύο Δήμων - Μελών και ει¬ 
δικότερα στους παρακάτω τομείς: 

α) Ύδρευσης, για την παραγωγή ύδατος και διάθεσης 
του για ύδρευση και άρδευση. 

β) Απορριμμάτων και εν γένει καθαριότητας, δημοτικών 
κοινόχρηστων χώρων. 

γ) Αποχέτευσης γενικά για τη μεταφορά - απόρριψη λυ¬ 
μάτων και βοθρολυμάτων. 

3. Ως προς τη χρονική διάρκεια που ορίζεται για αόρι¬ 
στο χρονικό διάστημα. 

4. Ως προς την έδρα που ορίζεται το Δημοτικό Διαμέρι¬ 
σμα Φοίνικα του Δήμου Ποσειδωνίας. 

5. Ως προς τα έσοδα η ετήσια εισφορά κάθε μέλους του 
Συνδέσμου ορίζεται ίση προς δύο (2) ευρώ ανά κάτοικο επί 
του συνολικού πληθυσμού των Δήμων Ποσειδωνίας και 
Άνω Σύρου σύμφωνα με την τελευταία απογραφή πληθυ¬ 
σμού και η οποία εισφορά θα ισχύει από 1.1.2005 και μετά. 

Κατά τα λοιπά ισχύει η 2172/22.4.1991 απόφαση του 
Νομάρχη Κυκλάδων. Απότις διατάξειςτης απόφασης αυ¬ 
τής για το 2004 δεν προκαλείται δαπάνη σε βάρος των 
προϋπολογισμών των Δήμων - μελών. Για τα επόμενα έτη 
προκαλείται δαπάνη το ύψος της οποίας δεν είναι δυνα¬ 
τόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ερμούπολη, 10 Ιουνίου 2004 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


Αριθ. 4655 (6) 

Ψήφιση Οργανισμού Εσωτερικής Υπηρεσίας της Δημο¬ 
τικής Βιβλιοθήκης Ίου, Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) τις διατάξεις του άρθρου 203 του Π.Δ. 410/1995 σε 
συνδυασμό με τις όμοιες του άρθρου 198 παρ. 3 του ίδι¬ 
ου Π.Δ. με τις οποίες ρυθμίζονται οι διαδικασίες ψήφισης 
οργανισμού εσωτερικής υπηρεσίας των δημοτικών νομι¬ 
κών προσώπων. 

β) του άρθρου 12 του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/1995. 

γ) του Π .Δ. 50/2001 «Καθορισμός των προσόντων διορι¬ 
σμού σε θέσεις φορέων του δημόσιου τομέα». (ΦΕΚ 
39/Α/01). 

2. Την 15/2004 απόφαση του Δημοτικού Συμβουλίου 
Ίου με την οποία εγκρίθηκε η 5/2004 απόφαση του Διοι¬ 
κητικού Συμβουλίου της Δημοτικής Βιβλιοθήκης Ίου. 

3. Την 37/2004 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 15/2004, αποφασίζουμε: 

Εγκρίνουμε την 15/2004 απόφαση του Δημοτικού Συμ¬ 
βουλίου Ίου με την οποία εγκρίθηκε η 5/2004 απόφαση 
του Διοικητικού Συμβουλίου της Δημοτικής Βιβλιοθήκης 
Ίου με την οποία ψηφίζεται ο Οργανισμός Εσωτερικής 
Υπηρεσίας (Ο.Ε.Υ.) του Νομικού Προσώπου της Δημοτι¬ 
κής Βιβλιοθήκης Ίου Νομού Κυκλάδων ο οποίος έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 
ΔΗΜΟΤΙΚΗ ΒΙΒΛΙΟΘΗΚΗ ΙΟΥ 
Άρθρο 1 ο 
Διοίκηση 

Οι υπηρεσίες της Δημοτικής Βιβλιοθήκης της Ίου απο¬ 
τελούνται από τις Διοικητικές και Οικονομικές Υπηρεσίες 
και την Υπηρεσία Βιβλιοθηκονομίας, οι οποίες τελούν υπό 
την ανώτατη Διοίκηση του Προέδρου του Διοικητικού 
Συμβουλίου του Νομικού Προσώπου και το προσωπικό 
τους υπό τις εντολές του, εφαρμοζόμενων αναλόγωςτων 
διατάξεων του Δημοτικού και Κοινοτικού Κώδικα. 

Άρθρο 2ο 

Συγκρότηση Υπηρεσιών 

Με σκοπό την, υπό τους καλύτερους δυνατούς όρους, 
εκπλήρωσηςτου αποστολής της Δημοτικής Βιβλιοθήκης, 
οι πιο πάνω υπηρεσίες συγκροτούνται σε μία Γραμματεία 
με τα εξής επιμέρους λειτουργικά τμήματα και γραφεία. 

1. - Τμήμα Γραμματείας 
α) Γ ραφείο Διοίκησης 

β) Γ ραφείο Οικονομικής Διαχείρισης 

2. - Τμήμα Βιβλιοθηκονομίας 

α) Γ ραφείο εξυπηρέτησης ερευνητών - μελετητών 
β) Γ ραφείο δανειστικής βιβλιοθήκης 
Της Γ ραμματείας προΐσταται ο Πρόεδρος του Διοικητι¬ 
κού Συμβουλίου. 

Άρθρο 3ο 

Οργάνωση, Σύνθεση και Διαβάθμιση Προσωπικού 
Η οργανική σύνθεση των θέσεων του προσωπικού της 
Δημοτικής Βιβλιοθήκης Ίου είναι η ακόλουθη: 

Τακτικό προσωπικό σε μόνιμες θέσεις. 

Μία (1) θέση κλάδου ΤΕ1 Βιβλιοθηκονόμου με διαβάθ- 
μιση Δ' - Α'. 

Εποχιακό Προσωπικό 

Μία (1) θέση εποχιακού προσωπικού κατηγορίας ΔΕ 

Άρθρο 4ο 

Προσόντα Πρόσληψης 

Για τη πλήρωση της ως άνω θέσης μόνιμου προσωπι¬ 
κού, ισχύουν τα προβλεπόμενα από τις διατάξειςτου Κώ¬ 
δικα Δημοτικών και Κοινοτικών Υπαλλήλων (Ν. 1188/ 
1981) καθώς επίσης και τα προβλεπόμενα από τις ισχύ- 
ουσες διατάξεις νόμων, αποφάσεων και εγκυκλίων διατα¬ 
γών για το προσωπικό των ΟΤΑ. 

Τα ειδικά και τα ιδιαίτερα προσόντα του μόνιμου προ¬ 
σωπικού ορίζονται ως ακολούθως: 

1. - Ειδικά Προσόντα 

Πτυχίο (η δίπλωμα) ανωτέρας σχολής του εσωτερικού 
ή εξωτερικού (αναγνωρισμένο από το Ελληνικό Δημόσιο), 
στην ειδικότητα Βιβλιοθηκονομίας. 

Για την εν λόγω θέση και ελλείψει υποψηφίου διαθέτο- 
ντος πτυχίο ανωτέρας σχολής, μπορεί να γίνει δεκτός και 
απόφοιτος Δευτεροβάθμιας Εκπαίδευσης. 

2. - Ιδιαίτερα Προσόντα 

α) Βασικές γνώσεις χειρισμού ηλεκτρονικού υπολογι¬ 
στή. 

β) Καλή γνώση τουλάχιστον μίας ξένης γλώσσας (κατά 
προτίμηση Αγγλικής). 

Άρθρο 5ο 

Αντικείμενα και Αρμοδιότητες 

Τα αντικείμενα και οι αρμοδιότητες του προσωπικού, 
εκτός από τα καθήκοντα που προβλέπονται λόγω θέσε- 
ως, ορίζονται ως κατωτέρω: 

1. - Τμήμα Γραμματείας 

Ασκεί γενικά τη Διοικητική μέριμνα και την οικονομική 
διαχείριση της Δημοτικής Βιβλιοθήκης και ειδικότερα: 

α) Τηρεί το Πρωτόκολλο εισερχομένων και εξερχόμε- 
νων εγγράφων. 

β) Παραλαμβάνει την αλληλογραφία, την οποία θέτει 
υπόψη του Προέδρου. 

γ) Καταχωρεί στο Πρωτόκολλο όλα τα εισερχόμενα και 
εξερχόμενα έγγραφα και σύμφωνα με τις οδηγίες του 
Προέδρου, συντάσσει τα πόσης φύσεως έγγραφα, τα 
οποία και δακτυλογραφεί και φροντίζει για την ταχεία 
διεκπεραίωση, μετά την υπογραφή τους. 

δ) Τηρείτο Μητρώο και τους ατομικούς υπηρεσιακούς 
φακέλους του προσωπικού και φροντίζει για την καταχώ- 
ρηση των υπηρεσιακών, βαθμολογικών και μισθολογικών 
μεταβολών και την προώθηση της διαδικασίας σύνταξης 
των ετησίων υπηρεσιακών μεταβολών του προσωπικού. 

ε) Μετέχει σε όλες τις Συνεδριάσεις του Διοικητικού 
Συμβουλίου και βοηθά τον Γραμματέα του στην τήρηση 
των Πρακτικών. 

στ) Συντάσσει με τις οδηγίες του Προέδρου και δακτυ¬ 
λογραφεί τις αποφάσεις του Διοικητικού Συμβουλίου και 
φροντίζει για την προώθησή τους προς το Δημοτικό Συμ¬ 
βούλιο ή την Περιφέρεια Νοτίου Αιγαίου, κατά περίπτω¬ 
ση, για τον κατά νόμο έλεγχο και επικύρωσή τους. 

ζ) Προγραμματίζει, με τις οδηγίεςτου Προέδρου και ορ¬ 
γανώνει τις δημόσιες σχέσεις, ενημερώνει το κοινό και 
ασχολείται με τη σύνταξη, έκδοση και διανομή ενημερω¬ 
τικών δελτίων. 

η) Προβάλλει τις δραστηριότητες της Δημοτικής Βι¬ 
βλιοθήκης από τα Μέσα Μαζικής Ενημέρωσης και τηρεί 
αρχείο των δημοσιεύσεων του Τύπου που αναφέρονται 
στη Βιβλιοθήκη. 

θ) Τηρεί βιβλίο κανονικών και αναρρωτικών αδειών του 
προσωπικού. 

ι) Μεριμνά για την έγκαιρη είσπραξη των εσόδων της 
Δημοτικής Βιβλιοθήκης, εκδίδονταςτα απαραίτητα δικαι- 
ολογητικά. 


ια) Φροντίζει για την έγκαιρη απόδοση της ετήσιας χρη μα- 
τικής επιχορήγησης του Δήμου Ιητώνπροςτη Βιβλιοθήκη. 

ιβ) Συντάσσει τον ετήσιο Προϋπολογισμό Εσόδων και 
Εξόδωντης Δημοτικής Βιβλιοθήκης και εισηγείται στο Δι¬ 
οικητικό Συμβούλιο τη διενέργεια αναμορφώσεών του 
κατά τη διάρκεια της ισχύος του, εφόσον υπάρξει ανάγκη 
προςτούτο. 

ιγ) Καταρτίζει τον Απολογισμό της Δημοτικής Βιβλιοθή¬ 
κης, μεριμνά για την έγκρισή του από το Διοικητικό και το 
Δημοτικό Συμβούλιο και την αποστολή των απολογιστι¬ 
κών στοιχείων για έλεγχο, όπως ορίζεται από τους ισχύο- 
ντες νόμους. 

ιδ) Ενεργεί τις πληρωμές των υπαλλήλων και την από¬ 
δοση των κρατήσεων και γενικά εκτελεί κάθε πρόσθετη 
εργασία που έχει σχέση με τη Διοικητική και Οικονομική 
διαχείριση της Δημοτικής Βιβλιοθήκης. 

2.- Τμήμα Βιβλιοθηκονομίας 

α) Βοηθά τους προσερχόμενους για δανεισμό βιβλίων, 
στην εξεύρεση του κατάλληλου ζητούμενου βιβλίου ή 
εντύπου και τηρεί αρχείο των δανειζομένων. 

β) Βοηθά τους ερευνητές - μελετητές στην εξεύρεση του 
κατάλληλου λήμματος για την ταχεία εξυπηρέτησή τους. 

γ) Επεξεργάζεται στοιχεία και υποβάλλει εισηγήσεις - 
προτάσεις για την πραγμάτωση των σκοπών της Δημοτι¬ 
κής Βιβλιοθήκης, με τους καλύτερους κατά το δυνατόν 
όρους και προϋποθέσεις, με απότερο σκοπό την καλύτε¬ 
ρη εξυπηρέτηση των επισκεπτών, ερευνητών κ.λπ. 

δ) Τηρεί βιβλίο όπου καταχωρείται κάθε εισερχόμενο 
βιβλίο ή έντυπο και σε διαρκή ενημέρωση τις ατομικές 
καρτέλες. 

ε) Φροντίζει να ενημερώνει διαρκώς για κάθε νέα έκδο¬ 
ση και εισηγείται στο Διοικητικό Συμβούλιο για την προ¬ 
μήθεια των απαραίτητων βιβλίων και εντύπων, με γνώμο¬ 
να πάντα την ενημέρωση και τον πλουτισμό της Δημοτι¬ 
κής Βιβλιοθήκης σε έντυπο υλικό, με σκοπό την 
απρόσκοπτη εξυπηρέτηση των ερευνητών - μελετητών 
και γενικά κάθε επισκέπτη. 

Άρθρο 6ο 
Ισχύς 

Η ισχύς του Οργανισμού αρχίζει από της δημοσίευσής 
του στην Εφημερίδα της Κυβερνήσεως. 

Άρθρο 7ο 
Κάλυψη Δαπάνης 

Η κάλυψη της δαπάνης για την πρόσληψη του προσω¬ 
πικού έχει προβλεφθεί από τον Προϋπολογισμό του Οι¬ 
κονομικού Έτους 2004 ως εξής: στον Κ.Α. 1 -05/111.1 «μι¬ 
σθοί προσωπικού» προβλέπονται 10.000 ευρώ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ερμούπολη, 10 Ιουνίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 5501 (7) 

Τροποποίηση του Οργανισμού Εσωτερικής Υπηρεσίας 
του ΚΑΠΗ του Δήμου Ερμούπολης, Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις: 

α) του άρθρου 12 του Ν. 1188/1981 όπως τροποποιή¬ 
θηκε με την παρ. 5 του άρθρου 8 του Ν. 2307/1995. 

β) του άρθρου 203 του Π.Δ. 410/1995 σε συνδυασμό με 
τις όμοιες του άρθρου 198παρ. 3 του ιδίου Π.Δ. 

γ)του Π.Δ. 50/2001 «Καθορισμός των προσόντων διορι¬ 
σμού σε θέσεις φορέων του δημοσίου τομέα» (ΦΕΚ 
39/Α/01). 

2. Την αριθμ. 77179/17-91982 Κοινή απόφαση των 
Υπουργών Εσωτερικών και Υγείας και Πρόνοιας με την 
οποία συστάθηκε ίδιο νομικό πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων Δήμου Ερμού- 
πολης» Νομού Κυκλάδων (Φ.Ε.Κ. 953/Β/22.11.1982). 

3. Την 17029/27.11.1986 απόφαση του Νομάρχη Κυ¬ 
κλάδων με την οποία ψηφίσθηκε ο Οργανισμός Εσωτερι¬ 
κής Υπηρεσίας του Κ.Α.Π.Η. του Δήμου Ερμούπολης 
(Φ.Ε.Κ. 871 /Β/16.12.1986). 

4. Την 2/2003 απόφαση του Διοικητικού Συμβουλίου του 
Νομικού Προσώπου «Κ.Α.Π.Η. Δήμου Ερμούπολης» και 
την 44/2004 απόφαση του Δημοτικού Συμβουλίου Δήμου 
Ερμούπολης με την οποία αποφασίσθηκε η τροποποίηση 
του οργανισμού εσωτερικής υπηρεσίας του νομικού προ¬ 
σώπου. 

5. Την 49/2004 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 22/2004, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Κ.Α.Π.Η. του Δήμου Ερμούπολης ως εξής: 

ΑΡΘΡΟ 2 

Θέσεις Προσωπικού 

Συστήνεται επιπλέον μία (1) νέα οργανική θέση, κλάδου 
ΤΕ 18 Εργοθεραπευτών 

Ακροτελεύτιο άρθρο - Κάλυψη Δαπάνης 

Από τις διατάξεις αυτής της απόφασης θα προκληθεί 
συνολική δαπάνη σε βάρος του προϋπολογισμού του 
Κ.Α.Π.Η. του Δήμου Ερμούπολης ύψους 19.000 ευρώ που 
θα βαρύνει τον Κ.Α. 05/111.1 για την κάλυψης της μισθο¬ 
δοσίας της παραπάνω θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 10 Ιουνίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 4453 (8) 

Τροποποίηση του Οργανισμού Εσωτερικής Υπηρεσίας 
του Δημοτικού Λιμενικού Ταμείου Μυκόνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 όπως τροποποιή¬ 
θηκε μετηνπαρ. 5 του άρθρου 8 του Ν. 2307/1995. 

β) του άρθρου 28 του Ν.2738/1999 (ΦΕΚ 180/Α/1999) 
όπως αντικαταστάθηκαν με τις όμοιες του άρθρου 11 του 
Ν. 2839/2000 (ΦΕΚ 196/Α/2000). 


γ) του Π.Δ. 129/2001 με το οποίο συστάθηκε το «Δημο¬ 
τικό Λιμενικό Ταμείο Μυκόνου» με έδρα το Δήμο Μυκό¬ 
νου. 

δ) του Π.Δ. 50/2001 «Καθορισμός των προσόντων διο¬ 
ρισμού σε θέσεις φορέων του δημοσίου τομέα» (ΦΕΚ 
39/Α/01). 

2. Την αριθμ. 12011/25.11.2003 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 
του Δημοτικού Λιμενικού Ταμείου Μυκόνου (Φ.Ε.Κ. 1847/ 
Β/11.12.2003). 

3. Την 1 /2004 απόφαση του Διοικητικού Συμβουλίου του 
Δημοτικού Νομικού Προσώπου «Δημοτικό Λιμενικό Τα¬ 
μείο Μυκόνου» και την 27/2004 απόφαση του Δημοτικού 
Συμβουλίου Μυκόνου για την τροποποίηση του οργανι¬ 
σμού εσωτερικής υπηρεσίας του νομικού προσώπου. 

4. Την 36/2004 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 14/2004, αποφασίζουμε: 

Τροποποιούμε την 12011/25.11.2003 απόφασή μας ως 
εξής: 

Στο κεφάλαιο Β «Προσωπικό - Οργανικές Θέσεις» και 
συγκεκριμένα: 

Α) Μέρος του άρθρου 3 «Τακτικές Οργανικές θέσεις 
Δημοσίου Δικαίου» ως κάτωθι: Καταργεί τη μία (1) θέση 
κατηγορίας ΔΕ, κλάδου «Υπευθύνου Είσπραξης Λιμενι¬ 
κών Τελών» και την αντικαθιστά με την δημιουργία νέας 
θέσης κατηγορίας ΔΕ, κλάδου Χειριστών Η/Υ. 

Β) Τροποποιείται όλο το άρθρο 4 «Εποχιακό Προσωπι¬ 
κό με σχέση εργασίας Ι.Δ Ορισμένου Χρόνου», ως κάτω¬ 
θι: 

Καταργεί τις δεκαπέντε (15) θέσεις εργατών Καθαριό¬ 
τητας Λιμενικών Χώρων και τρεις (3) Θέσεις Υπευθύνων 
Είσπραξης Λιμενικών Τελών και στη θέση τους δημιουρ¬ 
γεί εικοσιπέντε (25) θέσεις Ι.Δ.Ο.Χ διαφόρων ειδικοτήτων 
μη κατανομαζομένων για την αντιμετώπιση εποχιακών , 
περιοδικών πρόσκαιρων αναγκών του Δ.Λ.Τ. Μυκόνου. 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/1994 όπως έχουν 
τροποποιηθεί και ισχύουν μέχρι σήμερα ή με τις αντίστοι¬ 
χες διατάξεις που τυχόν θα αντικαταστήσουν τις προανα- 
φερόμενες. 

Ακροτελεύτιο Άρθρο 

Στον προϋπολογισμό του Δ.Λ.Τ Μυκόνου έτους 2004 
έχουν εγγράφει στους κωδικούς 05.111.1, 05.112.2, 
15.111.1, 15.112.2, 40.111.1, 40.112.2, 70.112.2, 

75.112.2,032.2,032.4 πιστώσεις ύψους 570.000 ευρώ για 
την κάλυψη της μισθοδοσίας του υπάρχοντος προσωπι¬ 
κού αλλά και του τακτικού και έκτακτου προσωπικού που 
πρόκειται να προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 10 Ιουνίου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




